পরিচয়হীন শিশুদের ঈদ উদযাপন | জাতীয় | Jugantor
শুক্রবার, ২৪ নভেম্বর ২০১৭
ই-পেপার
ফনেটিক ইউনিজয়
সার্চ

আজকের পত্রিকা
জাতীয়
আন্তর্জাতিক
সম্পাদকীয়
খেলা
অর্থনীতি
সারা দেশ
বিনোদন
শিক্ষাঙ্গন
ফিচার
দ্বিতীয় সংস্করণ
বিচ্ছু
অনলাইন সংস্করণ / জাতীয়
শিপন হাবীব    |
প্রকাশ : ২৬ জুন, ২০১৭ ১৭:২৫:৪১ প্রিন্ট
পরিচয়হীন শিশুদের ঈদ উদযাপন
যেসব মা নবজাতক শিশু‌দের রাস্তায় ফে‌লে দেন, তারা ছন্দ‌বে‌শে হলেও এই নিবাস‌টি প‌রিদর্শন কর‌তে আসুন। দেখ‌বেন আপনা‌দের শিশুরা মা-বাবার জন্য কি করে। মা-বাবার ভা‌লোবাসার জন্য তা‌দের মনটা কি করে ছটফট ক‌রে। আপনারা নিজ চো‌খে দে‌খে যান।
পরিচয়হীন শিশুদের মা-বাবাদের প্রতি এভাবেই অনুরোধ জানাচ্ছিলেন রাজধানীর আজিমপুর ছোটম‌নি নিবাসের উপ-তত্ত্বাবধায়ক জুবলী বেগম রানু।
রাজধানীর আজিমপুর ছোটম‌নি নিবাসে বর্তমা‌নে ১৬টি শিশু র‌য়ে‌ছে। যা‌দের বয়স ৬ মাস থে‌কে ৬ বছ‌রের ম‌ধ্যে। এদের প্রায় সবাইকেই নবজাতক অবস্থায় কো‌নো রাস্তা, ডাস্ট‌বিন, হাসপাতা‌লের বারান্দায় কিংবা ড্রে‌নে প‌লি‌থিন মোড়া‌নো অবস্থায় পাওয়‌া যায়।
এসব শিশু‌দের সাধারণ মানুষ উদ্ধার ক‌রে পু‌লি‌শের মাধ্যমে চি‌কিৎসা শে‌ষে এ নিবা‌সে আনা হয়। নিবা‌সে ৬ বছরের উপর বয়স হ‌লেই শিশু প‌রিবা‌রে পা‌ঠি‌য়ে দেয়া হয়। ওই সময় এসব শিশুরা কান্নায় ভে‌ঙে প‌ড়ে। তা‌দের আকু‌তির দৃশ্য দেখ‌লে কো‌নো মানুষই ঠিক থাক‌তে পা‌রে না। শিশু‌দের স‌ঙ্গে অন্যরাও কাঁদ‌তে থা‌কেন।
আর মাত্র ৪/৫ দিন পর এ নিবাস থে‌কে ২টি শিশু‌কে শিশু প‌রিবা‌রে পা‌ঠি‌য়ে দেয়া হ‌বে। ঈদের দিন সকাল থে‌কেই শিশু প্রিয়া ও সা‌বিনা কাঁদ‌তে শুরু ক‌রে। স‌ঙ্গে অন্যসব শিশুরাও কাঁদে। তা‌দের‌কে আনন্দ দি‌তে সারাক্ষণ যেসব ক‌টেজ মাদাররা মা‌য়ের ভূ‌মিকা নি‌য়ে লালন-পালন কর‌ছেন তারাও কখনো-কখনো কান্নায় ভে‌ঙে প‌ড়েন।
‌নিবা‌সের ক‌টেজ মাদার সা‌দিয়া জানান, আজ ঈদের দিন। এ দিন‌টি এলে শিশুরা অনেক আনন্দ ক‌রে। নতুন জামা পরানো হয়। সকাল, বিকাল ও রা‌তে তিনবার নতুন জামা পরানো হয়। কিন্তু এবার ২টি শিশু ক্ষ‌ণে ক্ষ‌ণেই কেঁদে উঠ‌ছে। তারা জানতে পে‌রে‌ছে ঈদের পর তা‌দের এখান থে‌কে শিশু প‌রিবা‌রে পা‌ঠি‌য়ে দেয়া হ‌বে। নবজাত থে‌কে এসব শিশু‌দের এ নিবা‌সে বড় করা হয়। ৬ বছর বয়স হ‌লে যখন তা‌দের অন্যত্র পা‌ঠি‌য়ে দেয়া হয় তখন হৃদয় ভে‌ঙে যায়। কথাগু‌লো বল‌তে বল‌তে কান্নায় ভে‌ঙে প‌ড়েন সা‌দিয়া।
এদিকে ঈদ উপল‌ক্ষে সোমবার সকা‌লে তা‌দের গোসল করা‌নো হয়। নতুন জামা-কাপড় পরিয়ে দেয়া হয়।
এসব শিশু‌দের মা-বাবা নেই ব‌লে বাইরে ঘোরাফেরা কিংবা কো‌নো পা‌র্কে খেলার সুভাগ্য হয়‌নি জা‌নি‌য়ে সা‌দিয়া বলেন, এ নিবাস‌টি সমাজকল্যাণ অধিদফতর কর্তৃক প‌রিচা‌লিত। সবকিছু নিয়মানুযায়ী চ‌লে। ঈদের এ দি‌নে নিবাস‌টির ৩য় তলায়ই তারা খেলাধুলা ক‌রে। এ দিন তা‌দের নি‌য়ে আমরা অনেক আনন্দ ক‌রি।
‌শিশু জি‌নিয়া, আয়শ‌া, মামুনসহ কয়েকটি শিশুর সঙ্গে কথা ব‌লে জানা গেল, তারা প্রকৃত মা-বাবার আদর যত্ন কো‌নো দিনই পায়‌নি। কারণ জ‌ম্মের পরপরই তা‌দের ছু‌ড়ে ফে‌লে দেয়া হয় ডাস্টবিন কিংবা ড্রে‌নে। ত‌বে তারা ক‌টেজ মাদা‌রের পু‌রো ভা‌লোবাসা এক একজন একাই পে‌তে চায়। মা‌য়ের ভাগ অন্য কাউ‌কে দি‌তে চায় না। ক‌টেজ মাদার‌দের তারা মা ব‌লে ডা‌কে।
ঈদের দিন হওয়ায় সোমবার তা‌দের জন্য সেমাই, ফির‌নি, পা‌য়েশ, পু‌ডিং, পোলাও, বি‌রিয়ানীসহ বি‌ভিন্ন প্রকার ফলমূল খে‌তে দেয়া হ‌য়ে‌ছে। নতুন জামা পরে এক‌টি রু‌মে আনন্দ কর‌লেও যেন একটা অভাব তা‌দের চো‌খে মু‌খে ভে‌সে উ‌ঠে।
গত ৩ বছর আগে ফাইজা না‌মের নবজাতক শিশ‌ু‌কে উদ্ধার করা হয় রাজধানীর ক্যান্টনমেন্ট এলাকা থে‌কে। শিশু‌টি‌কে কুকুরে টে‌নে টে‌নে খা‌চ্ছিল। ওই সময় পথচারী শিশু‌টি‌কে উদ্ধার ক‌রে ঢাকা মে‌ডি‌কেল ক‌লে‌জে পাঠায়। এখনও শিশু‌টির না‌কে মু‌খে কুকু‌রের কাম‌ড়ের চিহৃ র‌য়ে‌ছে।
দুপু‌রের দি‌কে আর মা মা ব‌লে ডাক‌ছিল। ক‌টেজ মাদার সা‌দিয়া কা‌ছে যে‌তেই বু‌কে উঠে পড়ে। ওই সময় বেশ কতক্ষণ এ শিশু‌টি এ মা‌য়ের বু‌কে মুখ লু‌কি‌য়ে রাখ‌ল। কতক্ষণ প‌রে তা‌কে মা‌য়ের মমতায় পুডিং খাওয়া‌চ্ছিলেন সা‌দিয়া।
কো‌নো কো‌নো শিশু জানালা দি‌য়ে বার বার রাস্তার দি‌কে তাকায়। রাস্তা দি‌য়ে যখন কো‌নো শিশু তা‌দের মা-বাবা কিংবা ভাই-বোন‌দের সঙ্গে হা‌টে কিংবা বেড়া‌তে বের হয় তখন তা‌দের মন খারাপ হয়। টি‌ভি‌তে যখন কো‌নো মা-বাবা তা‌দের শিশু‌দের নি‌য়ে ঘুর‌তে বের হওয়ার দৃশ্য দে‌খে তখনও মন খারাপ হয় এসব শিশু‌দের।
‌ছোটম‌নি নিবা‌সের উপ-তত্ত্বাবধায়ক জুবলী বেগম রানু ব‌লেন, এসব শিশ‌ু‌দের মা‌য়ের মমতা দি‌য়েই বড় করা হ‌চ্ছে। শুধু ঈদ নয়, প্রতিটি আন‌ন্দের দি‌নই তা‌দের খুব ভা‌লো খাবার দেয়া হয়। তা‌দের উনিশ থে‌কে বিশ হ‌লেই আমা‌রা অস্থির হ‌য়ে উঠি। তারাই আমা‌দের সন্তান। একজন শিশু তা‌দের মা‌য়ের সঙ্গে যেভা‌বে চ‌লে ঠিক তেম‌নি ক‌রে তারা আমা‌দের সঙ্গে চ‌লে।
রানু ব‌লেন, এসব শিশু‌দের বুঝ হবার পর থে‌কেই ব‌লে আসা হয় তোমা‌দের মা-বাবা তোমা‌দের এ নিবা‌সে দি‌য়ে গে‌ছেন। কিছু‌দিন পরই তোমা‌দের নি‌য়ে যা‌বে তারা। কাউকে কাউকে বলা হয় তোমা‌দের মা-বাবা বি‌দেশে আছে, বি‌দেশ থে‌কে এসেই তোমা‌দের নি‌য়ে যা‌বে।
রানু ব‌লেন, এ পর্যন্ত প্রায় ৫শ' শিশু‌কে আদাল‌তের মাধ্যমে পালক মা-বাবার কা‌ছে দেয়া হ‌য়ে‌ছে। বিশ্বাস করুন, এসব শিশুদের ম‌ধ্যে কাউকে যখন পালক মা-বাবার কা‌ছে দেয়া হয় তখন অন্যসব শিশু‌রা কাঁদ‌তে শুরু ক‌রে। তারা একে অপর‌কে ছে‌ড়ে যে‌তে চায় না। ছোট্ট এসব শিশু একে অপরকে সাহায্য সহ‌যোগিতা ক‌রে। কারও শরীর খারাপ হ‌লে অন্যরা মন খারাপ ক‌রে ব‌সে থা‌কে। একে অপর‌কে মাথায় হাত বুলিয়ে দেয়।
সন্তান‌কে জ‌ম্মের পর রাস্তায় ড্রে‌নে ফে‌লে দেয়ার ম‌তো মানবতাবি‌রোধী কাজ দু‌নিয়ায় দ্বিতীয়‌টি আর হ‌তে পা‌রে না বলেও মন্তব্য করেন ছোটম‌নি নিবা‌সের এই উপ-তত্ত্বাবধায়ক।
আরো পড়ুন
আসছে হেল্পলাইন ৯৯৯
চুক্তির বাস্তবায়ন গুরুত্বপূর্ণ, থাকতে হবে সতর্ক
বিদ্যুতের মূল্যবৃদ্ধি জনবিচ্ছিন্ন করবে সরকারকে
'অস্তিত্বহীন' কর্মকর্তাকে বরখাস্তের আদেশ!
শেষ হলো সংসদের ১৮তম অধিবেশন
‘এর চেয়ে দুঃখজনক আর কী হতে পারে’
শীর্ষ খবর
সর্বশেষ খবর
জাতীয়
এমসিকিউ-মৌখিকে নিয়োগ পৌনে পাঁচ হাজার ডাক্তার
ছাড় দিয়ে নেপিদোর সঙ্গে ঢাকার চুক্তি চূড়ান্ত
আন্তর্জাতিক
সিরিয়ায় নতুন সংবিধান, জাতীয় ঐক্য গঠনের সিদ্ধান্ত
আপনাদের সেবক হওয়ার অঙ্গীকার করছি: জিম্বাবুয়ের নতুন নেতা
রাজনীতি
বিএনপিকে আর জ্বালাও-পোড়াও করতে দেয়া হবে না
প্রধানমন্ত্রীর ক্ষমতা ব্যবহার করে এতিমখানার টাকা আত্মসাৎ করিনি
খেলা
নেইমার-কাভানির এক হালি, পিএসজির গোল উৎসব
গ্রুপ চ্যাম্পিয়ন হয়ে নক আউট পর্বে বার্সা
বারী সিদ্দিকীর দাফন নেত্রকোনার বাউল বাড়িতে
নারীদের নেইল পলিশ ব্যবহারে ইসলামের বিধান
পরিচালকের অসুস্থতায় পিছিয়ে গেল সুলতান
নিজ শহরের তারুণ্যের গল্প শোনাবেন আইয়ুব বাচ্চু
অপর্ণার আদর্শ স্বামী জাহিদ হাসান
চুক্তি বাস্তবায়নে বাধা হতে পারে মিয়ানমারের সেনা কর্তারা
ঋণ অনুমোদনে চাপ দিতেন বাচ্চু
গাজীপুরে ট্রেন-ট্রাক সংঘর্ষে ট্রেনের সহকারী চালক নিহত
ভেষজ গুণের কারি গাছ
যেভাবে বন্ধ হবে পুরুষ নির্যাতন
RSS Feed
Mobile App
ভারপ্রাপ্ত সম্পাদক : সাইফুল আলম, প্রকাশক : সালমা ইসলাম
প্রকাশক কর্তৃক ক-২৪৪ প্রগতি সরণি, কুড়িল (বিশ্বরোড), বারিধারা, ঢাকা-১২২৯ থেকে প্রকাশিত এবং যমুনা প্রিন্টিং এন্ড পাবলিশিং লিঃ থেকে মুদ্রিত।
পিএবিএক্স : ৮৪১৯২১১-৫, রিপোর্টিং : ৮৪১৯২২৮, বিজ্ঞাপন : ৮৪১৯২১৬, ফ্যাক্স : ৮৪১৯২১৭, সার্কুলেশন : ৮৪১৯২২৯। ফ্যাক্স : ৮৪১৯২১৮, ৮৪১৯২১৯, ৮৪১৯২২০
E-mail: jugantor.mail@gmail.com, news.jugantor@gmail.com
Design and Developed by
© ২০০০-২০১৭ সর্বস্বত্ব সংরক্ষিত
উপরে
শিরোনাম :
বারী সিদ্দিকীর দাফন নেত্রকোনার বাউল বাড়িতে       চুক্তি বাস্তবায়নে বাধা হতে পারে মিয়ানমারের সেনা কর্তারা       ঋণ অনুমোদনে চাপ দিতেন বাচ্চু       গাজীপুরে ট্রেন-ট্রাক সংঘর্ষে ট্রেনের সহকারী চালক নিহত       বিদ্যুতের মূল্যবৃদ্ধি জনবিচ্ছিন্ন করবে সরকারকে